หน้าขาบวม ทีแรกมีอาการคันมา2-3วันพอมาถึงวันนี้ ก็ยังคันอยู่แต่รู้สึกบวมๆ ตรงที่คันจะเป็นแนวยาวกดแล้วปวด พอทราบไหมคับรบกวนหน่อยคับ
สวัสดีค่ะ สวัสดีครับคุณอาการที่หน้าขาบวม มีอาการคันๆ กดแล้วปวดด้วยนั้น อาจจะเกิดจากการอักเสบหรือติดเชื้อที่ผิวหนัง หลอดเลือดดำที่ขาอักเสบ เนื้อเยื่อใต้ชั้นผิวหนังมีภาวะบวมน้ำจากโรคตับ โรคไต ที่ทำให้มีขาบวมได้เช่นกันซึ่งถ้าคันเด่น จะนึกไปถึงกลุ่มผื่นผิวหนังอักเสบได้มากกว่า แต่ถ้าบวมเด่นอาจจะเป็นลักษณะของหลอดเลือดที่บีบตัวไม่ดี หรือมีภาวะการทำงานของตับหรือไตที่ผิดปกติแนะนำการสังเกตอาการ ถ้าอาการคันบวมยังเป็นมากต่อเนื่อง พักการใช้งานไม่ทุเลา ควรไปพบแพทย์ เบื้องต้นยกขาสูงถ้าบวม งดการเดินลงน้ำหนักมากๆ ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอกได้